Sheabhal

'S e beinn anns na h-Eileanan Siar, Alba a th' ann an Sheabhal neo Heaval. 'S e Sheabhal a' bheinn as àirde ann am Barraigh.Haswell-Smith, Hamish (2008): The Scottish Islands. Dùn Èideann, Canongate, td 220; ISBN 9781847672773

 Suidheachadh 
Tha e suidhichte ann an deas an eilean Bharraigh. Tha Bàgh a' Chaisteil iar air a' bheinn agus tha an rathad A888 a' dol seachad air sa deas. 

Tha druim Sheabhal a' ruith bhon deas dhan tuath agus tha dà mhullach air. Tha Sheabhal fhèin, a' mullach as àirde,  384m (1260 troigh) de dh'àirde.Hill Bagging Air a tharraing air 28 an Lùnastal 2015 (Beurla) A rèir an "Database of British and Irish hills" rinneadh an t-ath-sgrùdadh mu dheireadh a thaobh àirde na beinne san 10 an t-Samhain 2012. Air mullach na beinne tha an roc a tha mu 3m san iar-thuath an lic thriantanachd a' sealltainn a' phuing as àirde. 'S e Marilyn a th' ann.

Tha an dàrna mhullach suidhichte air an tuath, tha Sheabhal North Top 360m (1181 troigh) de dh'àirde. Hill Bagging-Sheabhal North Top Air a tharraing air 28 an Lùnastal 2015 (Beurla) A rèir an "Database of British and Irish hills" rinneadh an t-ath-sgrùdadh mu dheireadh a thaobh àirde na beinne san 20 am Faoilleach 2012. Tha an àirde rinneach de 38m a' sgaradh Sheabhal North Top bho Sheabhal, a tha na màthair-mhullaich. Air mullach na beinne chan eil dad sònraichte ann a bhios a' sealltainn a' phuing as àirde.   Tha Sheabhal North Top na laighe ann an àite iomallach, mar sin chan eil slighe ann a leanas gu mullach na beinne.

Chithear ìomhaigh-chloiche Moire Maighdeannan neo Our Lady of the Sea air leargaidh dheasail Sheabhail. Chaidh a thogail ann an 1954.

 Freumh an ainm 
Tha an t-ainm Sheabhal a' gabhail a-steach an gnàth-eileamaid Lochlannais "fjall"  airson "beinn" aig deireadh an ainm.  Nochdaidh fjall  mar "bhal"  neo "val" anns na h-ainmean Gàidhlig, mar sin chithear dòigh-sgrìobhaidh mar Heabhal no Heaval cuideachd.MacBain, A.: Place Names Highlands & Islands of Scotland 1922, dt 95. Sruighea: E. Mackay. Air a thadhail bho Chanadian Libraries Internet Archive, 1 an t-Sultain 2015 (Beurla)
A rèir Borgström  nochd an t-ainm "Hèahabhal" cuideachd, tha esan den bheachd gur dòcha gu bheil an t-ainm seo ceangailte  gu "Hàfjall" a tha a' ciallachadh High Hill ann an seann Lochlannais.
Borgström, C., 2008  3 deas.  The Norse Place-names of Barra. Ann an The Book of Barra. deas. Campbell, J. L. Steòrnabhagh: Acair Ltd. td 229.

 Iomraidhean 

 Dealbhan 

  Faic cuideachd 
 Liosta nam beann ann am Barraigh

 Ceanglaichean a-mach 

Heaval, Gazeteer for Scotland (Beurla)
Dealbhan aig geograph.org
Mapa Sheabhal North Top: 

Roinn-seòrsa:Beanntan na h-Alba
Roinn-seòrsa:Beanntan ann am Barraigh
Roinn-seòrsa:Marilyn